Abe kilpaili ensimmäisen kerran aikuisten kilpailuissa vuonna 2014, jolloin hän voitti Tokion Grand Slamin. Lisäksi hän oli toinen samana vuonna junioreiden MM-kilpailuissa. Vuonna 2015 Abe voitti Taškentin Grand Prix'n. Vuotta myöhemmin hän voitti kaksi Grand Slam -turnausta, kun hän oli paras Tokion ja Tjumenin kilpailuissa. Vuonna 2017 Abe voitti uransa ensimmäisen aikuisten MM-kullan, kun hän oli ensimmäinen Budapestin MM-kilpailujen 66 kg sarjassa. Lisäksi hän voitti samana vuonna Tokion ja Pariisin Grand Slam -turnaukset. Hän uusi MM-kullan seuraavana vuonna Bakun MM-kilpailuissa. Lisäksi hän voitti Jekaterinburgin Grand Slam -turnauksen vuonna 2018. Vuonna 2019 Abe voitti Osakan Grand Slamin. Tokion MM-kilpailuissa 2019 hän oli kolmas 66 kg sarjassa. Vuonna 2020 hän voitti Düsseldorfin Grand Slam -turnauksen. Vuonna 2021 Abe voitti Antalyan Grand Slam -turnauksen.